KUNINGAS SAAPUU
Olet tervetullut uuteen jaksoon Kuningas saapuu -sarjassa.
Jo apostolien aikana oli vääriä opettajia ja pilkallisia ihmisiä, -
jotka asettivat Jeesuksen tulemisen kyseenalaiseksi sanoen, -
että onhan siitä asti, kun isät nukkuivat pois, -
kaikki pysynyt niinkuin se on ollut luomakunnan alusta.
Mitä Pietari vastasi siihen? Tutkimme tänään Pietarin vastausta.
Studiossa ovat Robert Adams ja Kenneth Witick. Olen Daniela Persin.
Luemme 2 Piet 3:3-13, joka kertoo tästä aiheesta.
Ole hyvä, Kenneth.
"Ja ennen kaikkea tietäkää se, että viimeisinä päivinä tulee -
pilkkapuheinensa pilkkaajia, jotka vaeltavat omien himojensa mukaan -
ja sanovat: 'Missä on lupaus hänen tulemuksestansa?
Sillä onhan siitä asti, kun isät nukkuivat pois, -
kaikki pysynyt, niinkuin se on ollut luomakunnan alusta.'
Sillä tietensä he eivät ole tietävinään, -
että taivaat ja samoin maa, vedestä ja veden kautta rakennettu, -
olivat ikivanhastaan olemassa Jumalan sanan voimasta -
ja että niiden kautta silloinen maailma hukkui vedenpaisumukseen.
Mutta nykyiset taivaat ja maa ovat samalla sanalla talletetut tulelle, -
säästetty jumalattomain ihmisten tuomion ja kadotuksen päivään.
Mutta tämä yksi älköön olko teiltä, rakkaani, salassa, -
että 'yksi päiväon Herran edessä niinkuin tuhat vuotta -
ja tuhat vuotta niinkuin yksi päivä.
Ei Herra viivytä lupauksensa täyttämistä, -
niinkuin muutamat pitävät sitä viivyttelemisenä, -
vaan hän on pitkämielinen teitä kohtaan, -
sillä hän ei tahdo, että kukaan hukkuu, -
vaan että kaikki tulevat parannukseen.
Mutta Herran päivä on tuleva niinkuin varas, -
ja silloin taivaat katoavat pauhinalla, ja alkuaineet kuumuudesta hajoavat, -
ja maa ja kaikki, mitä siihen on tehty, palavat.
Kun siis nämä kaikki näin hajoavat, -
millaisia tuleekaan teidän olla pyhässä vaelluksessa ja jumalisuudessa, -
teidän, jotka odotatte ja joudutatte päivän tulemista, -
jonka voimasta taivaat hehkuen hajoavat -
ja alkuaineet kuumuudesta sulavat!
Mutta hänen lupauksensa mukaan -
odotamme uusia taivaita ja uutta maata, joissa vanhurskaus asuu."
Voisitko, Robert, sinä nyt opettaa.
Tämä kohta on todella mielenkiintoinen.
Siinä Pietari kertoo Jeesuksen paluun jälkeisistä tapahtumista.
Keskityn niihin, vaikka kohdassa puhutaan muustakin.
Siinä puhutaan Herran tulemisen lupauksesta.
Herra ei ole hidas sen toteuttamisen suhteen.
Sitten hän sanoo, että Herran päivä tulee niin kuin varas yöllä.
Jos olet seurannut aikaisempia jaksoja, -
Paavalikin sanoo: "Herran päivä tulee niin kuin varas yöllä."
Hän kirjoitti niin 1 Tess 5:2:ssa.
Aivan kuin Pietarikin, hän alkaa puhumalla Herran tulemisesta.
Paavali puhuu siitä 1 Tess 4:ssä viitaten Herran päivään.
Samoin Pietari puhuu Herran tulosta käyttämällä nimitystä Herran päivä.
Hän sanoo, että Herra on tuleva niin kuin varas yöllä.
Olemme puhuneet tästä lauseesta sarjassamme monta kertaa.
Se tarkoittaa jotain yhtäkkistä ja odottamatonta.
Sillä tavoin maailma kokee Herran paluun.
Jos jae 10 luetaan muusta erillään, siitä voi saada tietyn käsityksen.
Hän sanoo, että Herran päivä on tuleva kuin varas yöllä.
"Silloin taivaat katoavat pauhinalla, ja alkuaineet kuumuudesta hajoavat, -
ja maa, ja kaikki mitä siihen on tehty, palavat."
Pietari näyttää sanovan, -
että heti Herran päivän tultua kaikki palaa ja häviää.
Jakeen sanoma näyttää siltä, jos luemme sen erillään.
Mutta tarkistellaanpa sitä ympärillä olevien jakeiden kanssa.
Pietari sanoo jakeessa 8: "Mutta tämä yksi älköön olko teiltä...-
salassa, että 'yksi päivä on Herran edessä niinkuin tuhat vuotta -
ja tuhat vuotta niin kuin yksi päivä'."
Tässä sanotaan, että Herran päivä kestää tuhat vuotta.
Jakeessa 7 Pietari sanoo: -
"Mutta nykyiset taivaat ja maa ovat samalla sanalla talletetut tulelle."
Jakeessa 10 hän puhui samasta asiasta.
"Mutta nykyiset taivaat ja maa ovat talletetut tulelle, -
säästetyt jumalattomain ihmisten tuomion ja kadotuksen päivään."
Pietari sanoo, että taivaat ja maa palavat tuomion päivänä, -
kun jumalattomat tuhoutuvat.
Yhdistäessämme nämä asiat Pietari vaikuttaa sanovan, -
että Herran paluun jälkeen seuraa tuhannen vuoden jakso.
Tuhannen vuoden jälkeen taivaat ja maa palavat poroksi tuomiopäivänä.
Sen jälkeen luodaan uudet taivaat ja uusi maa, kuten lukee jakeessa 13.
"Mutta hänen lupauksensa mukaan me odotamme uusia taivaita -
ja uutta maata, joissa vanhurskaus asuu."
Pietari lainaa siinä Jesajan lukua 65, -
jossa lukee, että Jumala luo uudet taivaat ja uuden maan.
Löytyykö Raamatusta tukea tälle tapahtumasarjalle?
Mielestäni löytyy.
Samasta asiasta kerrotaan Ilmestyskirjassa.
Ilmestyskirjassa on ilmoitettu se, mikä meidän tulee tietää lopun ajoista.
Luvussa 19 kerrotaan Kristuksen paluusta voimassa ja kirkkaudessa.
Hän tuhoaa silloin Antikristuksen, väärän profeetan ja maan kuninkaat -
ja heidän Israelia ja Jeesusta vastaan taistelevat armeijansa.
Sen jälkeen Hän perustaa valtakuntansa. Ilm 20:4: -
"Ja he virkosivat eloon ja hallitsivat Kristuksen kanssa tuhannen vuotta.
Jae 5: "Muut kuolleett eivät vironnee eloon, -
ennenkuin ne tuhat vuotta olivat loppuun kuluneet."
Ylösnousemus on kaksiosainen. Ensin nousevat ylös vanhurskaat.
Paavali on puhunut Kristuksessa kuolleiden ylösnousemuksesta.
Muut nousevat ylös tuhannen vuoden kuluttua.
Jakeen 6 mukaan ensimmäiseen ylösnousemukseen osalliset -
hallitsevat Kristuksen kanssa tuhat vuotta.
1000 vuoden lopulla sielunvihollinen päästetään irti.
Nousee kapina. Jumala tuhoaa ne, -
jotka nousevat pyhien leiriä ja Jerusalemia vastaan.
jae 11: "Ja minä näin suuren, valkean valtaistuimen ja sillä istuvaisen."
Jumala tuomitsi kuolleet.
Ne, joiden nimi ei ollut elämän kirjassa, heitettiin tuliseen järveen.
Se on jumalattomien tuomio, jota Pietari on kuvaillut 2 Piet 3:ssa.
Ilmestyskirjassa on sama tapahtumien kulku.
Ensin Kristus palaa. Siten on tuhannen vuoden jakso, -
jonka lopussa on tuomiopäivä. Huomaa mitä tuomiosta sanotaan.
Jae 11: "Ja minä näin suuren, valkean valtaistuimen -
ja maa ja taivas pakenivat."
Kuvattuaan viimeistä tuomiota hän sanoo luvun 21 alussa: -
"Ja minä näin uuden taivaan ja uuden maan; -
sillä ensimmäinen taivas ja ensimmäinen maa ovat kadonneet."
Ne katosivat valkean valtaistuimen tuomiolla.
Se käy yhteen Pietarin sanojen kanssa.
Pietari kirjoitti Pyhän Hengen inspiroimana.
Myöhemmin kirjoitetussa Ilmestyskirjassa sanotaan samoin.
Pyhä Henki on kirjoittanut sekä Pietarin kirjeet että Ilmestyskirjan.
Nämä sanat tulevat Häneltä. Molemmissa puhutaan samoin.3
Sitten tulevat uudet taivaat ja uusi maa.
Katsoessamme näitä tekstejä tällä tavoin näemme, -
että Jeesuksen paluun ja universumin hajoamisen välilä on tietty ajanjakso.
Tässähän sanotaan: "Silloin taivaat katoavat pauhinalla -
ja alkuaineet kuumuudesta hajoavat, -
ja maa ja kaikki, mitä siihen on tehty, palavat." Jae 12: -
"Taivaat hehkuen hajoavat ja alkuaineet kuumuudesta sulavat!"
Sekä maa että näkyvä taivas kokevat tämän massiivisen tapahtuman -
tuhat vuotta Kristuksen paluun jälkeen.
Pietarin kirjoituksissa on tilaa tuhatvuotiselle valtakunnalle, -
sillä hän mainitsee, että Herran päivä kestää tuhat vuotta.
Vanhan testamentin profeetoissa on valtakuntaa koskevia ilmauksia.
Kun he sanovat "sinä päivänä", he tarkoittavat Herran päivää.
Puhuimme viime kerralla "kaiken ennalleen asettamisesta", -
kun maailma ja Israel saavat kokea Jumalan siunauksia.
Tällä tavoin voimme ymmärtää mitä Pietari tässä sanoo.
Hän sanoo myös, että meidän tulee jouduttaa Herran päivän tuloa.
Kuinka voimme jouduttaa sen saapumista?
Kuinka voimme nopeuttaa sitä?
Lisäksi Jeesus opetti lopun ajoista Matt 24:ssä, -
että evankeliumi pitää saarnata todistukseksi kaikille kansoille.
Sitten tulee loppu.
Evankeliumin täytyy saavuttaa maailman kaikki kansanryhmät.
Jokaisessa kansassa on oltava ilosanoman vastaanottaneita, -
ennen kuin loppu tulee.
Tekemällä lähetystyötä voimme nopeuttaa Jumalan päivän tulemista.
Jumala on valmistanut meille ihanan tulevaisuuden.
Odotamme uutta taivasta ja maata.
Ensin Jeesus palaa ja hallitsemme tuhatvuotisessa valtakunnassa.
Sitten tulevat uusi taivas ja uusi maa, -
jossa Jumala asuu kansansa kanssa ikuisesti.
Ikuisuuden valossa tuhat vuotta on lyhyt aika.
Keskeisintä ovat uudet taivaat ja uusi maa.
Mielenkiintoista. Kenneth?
Ajattelin tuota alussa olevaa valitusta, ettei Herran päivä tule -
ja että kaikki on ollut niin kuin se on aina ollut.
Mutta jakeessa 9 lukee myös, miksi tuo päivä viipyy.
"Ei Herra viivytä lupauksensa täyttämistä, -
niinkuin muutamat pitävät sitä viivyttelemisenä, -
vaan hän on pitkämielinen teitä kohtaan, -
sillä hän ei tahdo, että kukaan hukkuu, -
vaan että kaikki tulevat parannukseen."
Kairos-aika, josta olemme puhuneet, voi muuttaa ihmiselämän.
Tämä aika viipyy siksi, -
että kaikilla Jumalan kutsun saaneilla olisi -
mahdollisuus sanoa "kyllä" saamaansa kutsuun.
Tekstiä on tarkasteltava lähemmin, -
sillä Jumalan sanassa on useita puolia.
Ilmaisussa "alkuaineet kuumuudesta sulavat" -
on sama kreikankielinen sana, -
jota Paavali käyttää Gal. 4:3:ssa ja 9:ssä, -
joissa puhutaan "tämän maailman säännöistä" tai "voimista" (ruots).
Se on sama sana kuin tässä olevat "alkuaineet".
Jumala teki ikuisen liiton maan kanssa Aabrahamin ajasta asti.
Mikä maailmassa on sitten pahaa?
Maailman säännöt, joille maailma on rakennettu.
En usko, että tämä on koko totuus, mutta kaikki tulee palamaan.
Nykyään tiedämme myös esim. atomipommeista.
Ennen elimme orjuudessa maailmallisille säännöille ja tavoille.
Nyt seuraamme uutta sydämiimme kirjoitettua lakia.
Herran tuntemus on täyttävä maan, kuten vesi täyttää meren syvyyden.
Habakukin ja Jesajan kirjoissa kerrotaan, -
että siksi miekat taotaan auranvanteiksi jne.
Jumalan antama ymmärrys ja sydämen muutos saavat aikaan -
uuden elämäntavan, joka täyttää kerran koko maailman.
Siksi on julistettava evankeliumia kaikille kansoille ja kieliryhmille.
Hän ei viivytä lupauksensa täyttymistä, vaan siihen on syy.
Jos meillä olisi Jeesuksen tulemisen päivämäärä, -
niin mielelläni kertoisin sen, mutta sitä emme tiedä.
Hän on kärsivällinen meitä kohtaan, -
jotta ehtisimme julistaa evankeliumin kaikille kansoille.
Mielestäni tämä sananpaikka voi toteutua kahdella tavalla.
Toisesta Robert on jo puhunut ja toiseen viittasi Kenneth.
Ymmärrän, että raamatunkohta toteutuu -
suureksi osaksi jo silloin kun Jeesus saapuu takaisin.
Sana kertoo vedenpaisumuksesta: -
"Silloinen maailma hukkui vedenpaisumukseen."
Kyseessä oli sama maailma, joka meillä on tänään.
Silloin ihmisen syntiset teot tuhottiin.
Perisynti on yhä jäljellä, -
mutta syntiset ihmiset hukutettiin ja eläimet.
Vain Nooan perhekunta ja eläinparit säästettiin.
"Mutta nykyiset taivaat ja maa". Se viittaa ikään kuin uuteen taivaaseen.
Mutta kyseessä on sama taivas ja sama maa. Sitten verrataan: -
"Mutta nykyiset taivaat ja maa olivat samalla sanalla talletetut tulelle, -
säästetyt jumalattomain ihmisten tuomion ja kadotuksen päivään."
Tämä tapahtuu silloin, kun Jeesus tulee takaisin.
Ihmiset tuomitaan myös Jeesuksen palatessa.
Se ei ole viimeinen tuomio, mutta silloin on oleva tuomio.
Maata ja kaikkea mitä siihen on tehty, ei enää ole.
Kohdan merkityksestä on eri tulkintoja.
Sitä on ollut vaikeaa kääntää.
Erään käännöksen mukaan -
maa tekoineen, siis ihmisten työt "paljastetaan Jumalan edessä" , -
tai ne "hajotetaan" tai "palavat".
Ajatuksena on, -
että ihmisten työt paljastetaan tai tuomitaan ja tuhotaan.
Se näkyy Dan. 2:ssa, jossa puhutaan patsaasta.
Nousee kivi, joka murtaa tämän maailman järjestelmän.
Tämän maailman kuningaskunnasta tulee Hänen valtakuntansa.
Voimme lukea siitä esim. Dan. 2:44-45:ssä.
Kuvapatsaan varpaista puheen ollen: -
"Mutta niiden kuningasten päivinä -
on taivaan Jumala pystyttävä valtakunnan, -
joka on kukistumaton...ja jonka valtaa ei toiselle kansalle anneta.
Se on musertava kaikki ne muut valtakunnat -
ja tekevä niistä lopun, mutta se itse on pysyvä iankaikkisesti."
Siinä puhutaan tämän maailman valtakunnan musertumista ja lopusta.
Monissa muissakin kohdissa kerrotaan, -
kuinka jumalattomat hävitetään lopussa, -
ennen Jeesuksen paluuta ja messiaanista valtakuntaa.
Uskon, että tässä on kyse myös tuosta ajasta.
Pietari käyttää tässä voimakasta kuvakieltä.
Voimme nähdä Pietarin sanat molemmista näkökulmista.
Tuhatvuotinen valtakunta on välivaihe -
nykyisen maailman ja uusien taivaiden ja maan välillä.
Hän sanoo, että odotamme uusia taivaita ja uutta maata.
Ne luodaan Ilmestyskirjan mukaan tuhatvuotisen valtakunnan jälkeen.
Tietyt asiat palavat myös Jeesuksen saapumisen yhteydessä.
Profeetat sanovat, että Herra tulee puhdistamaan tulessa.
Se liittyy maailman tekoihin, -
mutta itse maa puhdistetaan tulella viimeisellä tuomiolla -
tuhatvuotisen valtakunnan jälkeen.
Asiassa on kaksi eri puolta, jotka liittyvät toisiinsa.
En usko, että tulisi aivan uusi maailma tai maa, -
sillä hän vertaa maata ennen vedenpaisumusta olevaan maailmaan.
"Maa...hukkui vedenpaisumukseen, -
Mutta nykyiset taivaat ja maa ovat talletetut tulelle."
Samoin kuin maa puhdistettiin vedellä Nooan aikana, -
niin se puhdistetaan tulella uusia taivaita ja uutta maata varten.
Puhdistus tapahtuu sekä Kristuksen tullessa että tuhat vuotta myöhemmin.
Kuten sanot, maa ei ehkä tule olemaan uusi, vaan uusittu.
Heprean käsite "uusi" voi myös tarkoittaa "uusittua".
Puhumme esim. uudesta kuusta. Se on joka kuukausi uusi.
Mutta se on oikeastaan uusittu, sama toistuu.
Uskon, että maan pinta uudistuu. - Eikä ole mertakaan.
Ehkä merta ei ollut ennen vedenpaisumustakaan.
Sanalle "uusi" on kreikassa kaksi vastinetta: "kainos" ja "oregon".
Sanaa "oregon" käytetään puhuttaessa Jeesuksen verestä, -
jota ei koskaan ennen ollut esiintynyt maan päällä.
Minusta tuli "kainos" silloin kun minusta tuli uusi luomus.
Sama ihminen, mutta sisimpäni tuli uudeksi.
Aikaisemmissa ohjelmissa puhuimme, että uskomme puhdistetaan tulessa.
Tulen ei ensisijaisesti tarvitse olla mitään fyysistä.
Tuli on myös kuva Jumalan rakkaudesta.
Ellei elämäni yllä ole Jeesuksen sovitustyötä, -
niin on hirvittävää kohdata Hänen rakkautensa.
Mutta sama vesi joka nosti Nooan arkin, hukutti silloisen maailman.
Sama rakkaus, joka täyttää minut, kun otan hänet vastaan, -
tulee kauhistukseksi niille, jotka eivät ole sovitetut.
On hyvä ottaa huomioon nämä näkökohdat tässä kuvakielessä.
Herran päivä tulee kuin varas jumalattomille, ei meille, -
kuten olemme puhuneet.
Nooahan saarnasi sata vuotta varoittaen, -
mutta vain hänen perheensä kuunteli.
Tänäänkään maailma ei tahdo kuulla, vaikka silmiemme edessä tapahtuu.
Maailman tuomiopäiväprofeetatkin ennustavat maailman tuhoa.
Kuitenkaan ei tahdota kuunnella. Näemme sen Ilmestyskirjassa.
Ihmiset kovettavat sydämensä eivätkä tahdo kuunnella.
Hän on kärsivällinen ja viipyy mutta yhtäkkiä hän palaa, -
aivan kuin vedenpaisumuskin tuli äkkiä.
Mooseksen ajan ihmeet oli tarkoitettu herättämään faraon sydäntä.
Jumala kutsui häntä siirtymään puolelleen.
Sitten Jumalan kärsivällisyys loppui ja tuomio tuli.
Kiitos, Kenneth ja Robert näkökohdistanne. Robert rukoilisitko?
Herra, kiitos ihanasta Sanastasi. Kiitos, että voimme odottaa -
uusia taivaita ja uutta maata, jotka olet meille valmistanut.
Kiitos, että valmistat sydäntämme tuloasi varten.
Auta meitä odottamaan, mitä teet tulevaisuudessa.
Kiitos Jeesuksen nimessä. Aamen.
Kiitos teille. Ja kiitos, että olette olleet mukana. Tervetuloa taas!
Toivon, että tämä ohjelma on ollut katsomisen arvoinen -
ja että jatkat katsomista.
Himlen TV7 rakentaa ja rohkaisee sinua uskossasi Jeesukseen -
sekä auttaa näkemään, mitä Jumalan Sana ennustaa ajastamme.
Siksi Himlen TV7:ää kannattaa tukea sekä taloudellisesti että rukouksessa.
Jumala siunatkoon sinua auttaessasi meitä tekemään lisää ohjelmia.
Suomennos: Kirsti Eastwood